**หน่วยการเรียนรู้ที่ ๑เรื่องสื่อสารด้วยคำ**

**กลุ่มสาระการเรียนรู้ภาษาไทย รหัส ท๑๓๑๐๑**

**ชั้นประถมศึกษาปีที่ ๓ เวลา๕ชั่วโมง**

**๑. มาตรฐานการเรียนรู้/ตัวชี้วัด**

**สาระที่**

สาระที่ ๑การอ่าน

สาระที่ ๒การเขียน

สาระที่ ๓ การฟัง การดู และการพูด

สาระที่ ๔ หลักการใช้ภาษา

สาระที่ ๕ วรรณคดีและวรรณกรรม

**มาตรฐาน**

มาตรฐาน ท ๑.๑ ใช้กระบวนการอ่านสร้างความรู้และความคิดในการตัดสินใจ แก้ปัญหา

ในการดำเนินชีวิต และมีนิสัยรักการอ่าน

มาตรฐาน ท ๒.๑ ใช้กระบวนการเขียนสื่อสาร เขียนเรียงความ ย่อความ และเขียนเรื่องราว

ในรูปแบบต่าง ๆ เขียนรายงานข้อมูลสารสนเทศและรายงานการศึกษาค้นคว้า

อย่างมีประสิทธิภาพ

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และ

ความรู้สึกในโอกาสต่าง ๆ อย่างมีวิจารณญาณและสร้างสรรค์

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง

ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็น

คุณค่าและนำมาประยุกต์ใช้ในชีวิตจริง

**ตัวชี้วัด**

ท๒.๑ ป.๓/๑คัดลายมือตัวบรรจงเต็มบรรทัด

ท๒.๑ ป.๓/๖ มีมารยาทในการเขียน

ท๓.๑ ป.๓/๕ พูดสื่อสารได้ชัดเจนตรงตามวัตถุประสงค์

ท๓.๑ ป.๓/๖มีมารยาทในการฟัง การดู และการพูด

ท๔.๑ ป.๓/๑ เขียนสะกดคำและบอกความหมายของคำ

ท๔.๑ ป.๓/๒ ระบุชนิดและหน้าที่ของคำในประโยค

ท๔.๑ ป.๓/๓ ใช้พจนานุกรมค้นหาความหมายของคำ

ท๔.๑ ป.๓/๔ แต่งประโยคง่ายๆ

ท๕.๑ ป.๓/๔ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**๒. สาระสำคัญ/ความคิดรวบยอด**

คำ ประกอบด้วย พยัญชนะ สระ ตัวสะกด และวรรณยุกต์ การใช้คำในการสื่อสารจึงพิจารณาจากองค์ประกอบและความหมายของคำ ซึ่งจะต้องใช้ให้ถูกต้องตามองค์ประกอบและความหมายของคำ

**๓.สาระการเรียนรู้**

๓.๑ ความรู้

๓.๑.๑การอ่านบทเพลง บทร้อยกรอง

๓.๑.๒พยัญชนะต้น ตัวสะกด สระและวรรณยุกต์

๓.๑.๓ การแจกลูกสะกดคำ

๓.๒ ทักษะ/กระบวนการ

๓.๒.๑การรวบรวมข้อมูล

๓.๒.๒การเปรียบเทียบ จำแนก จัดกลุ่ม

๓.๒.๓การให้เหตุผล

๓.๒.๔การทำงานกลุ่ม

๓.๓ เจตคติ

๓.๓.๑ สนุกกับการเรียนภาษาไทย

**๔. สมรรถนะสำคัญของผู้เรียน**

๔.๑ ความสามารถในการสื่อสาร

๔.๒ ความสามารถในการคิด

๔.๓ ความสามารถในการแก้ปัญหา

**๕. คุณลักษณะอันพึงประสงค์**

๕.๑ มีวินัย

๕.๒ ใฝ่เรียนรู้

๕.๓ มุ่งมั่นในการทำงาน

**๖. ชิ้นงาน/ภาระงาน**

-

**๗. การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การสังเกตการร่วมกิจกรรม | - แบบสังเกตการร่วมกิจกรรม | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป |

**๘. กิจกรรม**

**๘.๑ ชั่วโมงที่ ๑**

**๑) จุดประสงค์การเรียนรู้**

๑. พูดสอบถามหาข้อมูลตามวัตถุประสงค์ได้

๒. เขียนบันทึกข้อมูลได้

๓. คัดลายมือตัวบรรจงเต็มบรรทัดได้

**๒) กิจกรรมการเรียนรู้**

๑. Brain Gym แสดงท่าทางประกอบบทร้องเล่น “ไก่เอ๋ยไก่”

๒. นักเรียนจับมือกันเป็นวงกลม ๒ วง ทุกคนร้องเพลง “เจอกัน” และเดินรอบๆวงตามจังหวะเพลง

๓. นักเรียนเข้ากลุ่ม ทำความรู้จักกันในกลุ่ม

๔. นักเรียนแต่ละกลุ่มพูดแนะนำตนเองและพูดแสดงความรู้สึกที่ได้เลื่อนชั้นใหม่

๕. นักเรียนเล่นเกมหาชื่อเพื่อนให้ได้มากที่สุดภายในเวลา ๕ นาที

๖. นักเรียนนำชื่อเพื่อนที่หาได้มาคัดลายมือ ด้วยตัวบรรจงเต็มบรรทัดให้สวยงาม

**๓) สื่อและแหล่งเรียนรู้**

๑. บทร้องเล่น “ไก่เอ๋ยไก่”

๒. เพลง เจอกัน

๓. กระดาษ เอ ๔ มีเส้นบรรทัดสำหรับคัดลายมือ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การพูดแนะนำตนเอง  - การคัดลายมือ | - แบบประเมินการร่วมกิจกรรม - แบบประเมินการพูด  - แบบประเมินการคัดลายมือ | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป |

**๘.๒ ชั่วโมงที่ ๒**

**๑) จุดประสงค์การเรียนรู้**

๑. อ่านเรื่องแล้วแสดงความคิดเห็นเกี่ยวกับเรื่องที่อ่านได้

๒. ใช้เกณฑ์พยัญชนะต้นแล้วรวบรวมคำได้

**๒) กิจกรรมการเรียนรู้**

๑. Brain Gym แสดงท่าทางประกอบบทร้องเล่น “ไก่เอ๋ยไก่”

๒. ครูติดชื่อนิทาน “ต้นเถาวัลย์กับต้นตาล” บนกระดานแล้วถามนำมาสนทนาให้นักเรียนแสดงความคิดเห็นอิสระในประเด็น

- อ่านชื่อเรื่องแล้วคิดอย่างไร

- คิดว่าต้นเถาวัลย์กับต้นตาลเหมือนหรือต่างกัน เพราะอะไร

- คิดว่าเรื่องราวจะเป็นอย่างไร

๓. ครูอ่านนิทานเรื่อง “ต้นเถาวัลย์กับต้นตาล” ให้นักเรียนฟัง

๔. ครูแจกนิทานให้นักเรียนอ่านพร้อมกัน อ่านกลุ่มใหญ่ อ่านกลุ่มย่อย อ่านรายบุคคล

๕. นักเรียนพูดแสดงความคิดเห็นเกี่ยวกับตัวละครอย่างอิสระในประเด็น

- ลักษณะของตัวละคร

- การกระทำที่น่าเอาอย่างของตัวละคร

๖. ครูชวนสนทนาให้นักเรียนสังเกตคำในนิทานที่มีพยัญชนะต้นเหมือนกัน เช่น ตำลึง ต้นตาล

ตกชุก ต้มแกงจืด ต้องการ

๗. นักเรียนเข้ากลุ่ม ตัวแทนกลุ่มรับบัตรคำชี้แจง พร้อมอุปกรณ์การทำงานครูติดคำชี้แจง บนกระดาน นักเรียนอ่านคำชี้แจงพร้อมกัน

**คำชี้แจง** 1. นักเรียนแต่ละกลุ่มช่วยกันคิด/รวบรวมคำที่มีพยัญชนะต้นเหมือนกันให้ได้มากที่สุด

2. นักเรียนจัดกลุ่มให้ได้หลากหลายวิธี พร้อมเหตุผลในการจัดกลุ่ม ออกแบบการนำเสนอผลงาน เช่น การนำเสนอในรูปตาราง แผนที่ความคิด แผนภูมิก้างปลา ฯลฯ

3. ตัวแทนกลุ่มนำเสนอผลงาน

๘. นักเรียนทุกกลุ่มลงมือปฏิบัติงาน ครูเดินดูการทำงานของนักเรียนแต่ละกลุ่มสังเกตวิธีคิดของ

นักเรียน

๙. ตัวแทนนักเรียนนำเสนอผลงาน พร้อมให้เหตุผลประกอบ

๑๐. ครูและนักเรียนช่วยกันทบทวนเรื่องพยัญชนะต้นอีกครั้ง เลือกคำที่ชอบ ที่มีพยัญชนะต้น

เหมือนกันอย่างน้อยคนละ ๕ คำ

๑๑.นักเรียนนำคำที่เลือกไปแต่งประโยคให้ได้จำนวนมากและหลากหลายที่สุด

**๓) สื่อและแหล่งเรียนรู้**

๑. บทร้องเล่น “ไก่เอ๋ยไก่”

๒. นิทานเรื่อง “ต้นเถาวัลย์กับต้นตาล”

๓. ป้ายคำชี้แจง

๔. อุปกรณ์การทำงาน กระดาษ เอ ๔ มีเส้นบรรทัดสำหรับเขียนคำ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การอ่านออกเสียง  - การพูดแนะนำตนเอง  - การบอกพยัญชนะต้นในคำ | - แบบประเมินการร่วมกิจกรรม - แบบประเมินการอ่าน  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - บอกพยัญชนะต้นในคำได้ |

**๘.๓ ชั่วโมงที่ ๓**

**๑) จุดประสงค์การเรียนรู้**

๑. รวบรวมคำตามลักษณะพยัญชนะต้นได้

๒. รวบรวมคำตามลักษณะสระและวรรณยุกต์ได้

๓. รวบรวมคำตามลักษณะมาตราตัวสะกดได้

**๒) กิจกรรมการเรียนรู้**

๑. Brain Gym แสดงท่าทางประกอบบทร้องเล่น “ไก่เอ๋ยไก่”

๒. ครูติดแผนภูมิบทอาขยาน “ไก่แจ้” บนกระดาน ครูอ่านบทอาขยาน “ไก่แจ้” ให้นักเรียนฟัง

๑ รอบ

๓. ครูแจกบทอาขยาน “ไก่แจ้” ให้นักเรียนทุกคน นักเรียนอ่านพร้อมครู อ่านกลุ่มใหญ่กลุ่มย่อย

๔. ครูชวนสนทนา นักเรียนแสดงความคิดเห็นอย่างอิสระ จากบทร้องเล่น ในประเด็น

- เป็นเรื่องเกี่ยวกับอะไร

-รูปร่างลักษณะของไก่แจ้เป็นอย่างไร

-นิสัยไก่แจ้เป็นอย่างไร

-รู้ได้อย่างไร

๕. นักเรียนเข้ากลุ่ม ครูติดคำชี้แจง บนกระดาน นักเรียนอ่านคำชี้แจงพร้อมกัน ตัวแทนกลุ่มรับอุปกรณ์ ได้แก่ กระดาษปรู๊ฟ ปากกาเมจิก

**คำชี้แจง** ๑. นักเรียนแต่ละกลุ่มเลือกคำจากบทอาขยานให้ได้จำนวนมากที่สุด แล้วช่วยกันหาวิธีจัดหมวดหมู่คำ โดยกำหนดเกณฑ์จากความเหมือน/ต่างกันของพยัญชนะต้น ตัวสะกด สระ หรือวรรณยุกต์ ให้ได้หลากหลายกลุ่ม

๒. นักเรียนช่วยกันออกแบบการนำเสนอผลงาน เช่น การนำเสนอในรูปตาราง แผนที่

ความคิด ฯลฯ พร้อมอธิบายเหตุผลประกอบ

๖. นักเรียนลงมือปฏิบัติงาน ครูเดินดูการทำงานของนักเรียนแต่ละกลุ่มโดยไม่แทรกแซง

แนวคิด แต่ใช้คำถามกระตุ้น เช่น

- จะจัดกลุ่มคำอย่างไรดี

- จะใช้เกณฑ์อย่างไรดี

- จัดแบบอื่นได้อีกไหม

๗. กลุ่มฝึกอ่านออกเสียงคำจนคล่องแคล่ว

๘. นักเรียนแต่ละกลุ่มนำเสนอ บอกเหตุผลในการเลือกคำ เกณฑ์ในการจัดกลุ่มคำ

๙. ครูและนักเรียนร่วมกันอภิปรายสรุปในประเด็น

- เกณฑ์ที่ใช้พยัญชนะต้นเป็นอย่างไร

- เกณฑ์ที่ใช้สระและวรรณยุกต์เป็นอย่างไร

- เกณฑ์ที่ใช้มาตราตัวสะกดเป็นอย่างไร

- มีวิธีตรวจสอบความถูกต้องได้อย่างไร

**๓) สื่อและแหล่งเรียนรู้**

๑. บทร้องเล่น “ไก่เอ๋ยไก่แจ้”

๒. ป้ายคำชี้แจง

๓. อุปกรณ์การทำงาน

๔. กระดาษ เอ ๔ มีเส้นบรรทัดสำหรับเขียนคำ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การอ่านออกเสียง  - การพูดนำเสนอผลงาน  - การรวบรวมคำ  - การจัดกลุ่มคำ  - การทำแบบฝึกเสริมทักษะ | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการอ่าน  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - จัดหมวดหมู่ของคำได้  - ผ่านเกณฑ์การประเมินร้อยละ ๗๐ ขึ้นไป |

**๘.๔ ชั่วโมงที่ ๔**

**๑) จุดประสงค์การเรียนรู้**

๑. รวบรวมคำที่มีตัวสะกดได้

๒. ใช้มาตราตัวสะกดกำหนดเกณฑ์การจัดหมวดหมู่คำได้

๓. จัดหมวดหมู่คำตามมาตราตัวสะกดได้

**๒) กิจกรรมการเรียนรู้**

๑. Brain Gym แสดงท่าทางประกอบบทร้องเล่น “ไก่เอ๋ยไก่”

๒. ทบทวนบทเรียนชั่วโมงที่อย่างมา

๓. ครูติดแผนภูมิเพลง“อิ่มอุ่น”บนกระดาน ครูอ่านให้นักเรียนฟังนักเรียนอ่านตามครูทีละวรรคจนจบเพลง

๔. นักเรียนร้องเพลงตามครูทีละวรรค/ร้องเพลงพร้อมกัน

๕. นักเรียนเข้ากลุ่ม ตัวแทนกลุ่มรับอุปกรณ์ ได้แก่ บัตรว่าง กระดาษปรู๊ฟ ปากกาเมจิก กระดาษกาวย่น ครูติดคำชี้แจง บนกระดาน นักเรียนอ่านคำชี้แจงพร้อมกัน

**คำชี้แจง** ๑. นักเรียนแต่ละกลุ่มเลือกคำที่มีตัวสะกดจากเพลงให้ได้มากที่สุด

๒. นักเรียนช่วยกันคิดเกณฑ์ จัดหมวดหมู่และนำคำมาจัดหมวดหมู่ลงในกระดาษปรู๊ฟ พร้อมเขียนอธิบายเหตุผลประกอบ

๓. นำเสนอผลงานกลุ่ม

๖. นักเรียนทุกกลุ่มลงมือปฏิบัติงาน ครูสังเกตการทำงานของนักเรียนแต่ละกลุ่มโดยใช้คำถาม

- มีเกณฑ์อย่างไรในการจัดหมวดหมู่

- จัดแบบอื่นได้อีกไหม

- มั่นใจได้อย่างไรว่าถูกต้อง

๗. นักเรียนแต่ละกลุ่มนำเสนอ บอกเหตุผลในการจัดหมวดหมู่คำ

๘. ครูและนักเรียนร่วมกันอภิปรายสรุป ในประเด็น

- ลักษณะคำในแต่ละหมวดหมู่

- เกณฑ์การจัดหมวดหมู่คำโดยใช้มาตราตัวสะกด

๑๐. นักเรียนทำแบบฝึกเสริมทักษะเลือกคำ ๕ คำ มาเขียนแจกลูกสะกดคำ

**๓) สื่อและแหล่งเรียนรู้**

๑. แผนภูมิเพลง “อิ่มอุ่น”

๒. ใบงานการเขียนแจกลูกสะกดคำ

๓. อุปกรณ์การทำงาน

๔. ป้ายคำชี้แจง

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การพูดนำเสนอผลงาน  - การอ่านแจกลูกสะกดคำ  - การรวบรวมคำ  - การจัดหมวดหมู่คำ  - การทำแบบฝึกเสริมทักษะ | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - อ่านแจกลูกสะกดคำได้  - จัดหมวดหมู่ของคำได้  - ผ่านเกณฑ์การประเมินร้อยละ ๗๐ ขึ้นไป |

**๘.๕ ชั่วโมงที่ ๕**

**๑) จุดประสงค์การเรียนรู้**

๑. รวบรวมคำได้ตามเกณฑ์

๒. ตรวจสอบลักษณะของคำได้

๓. อ่านแจกลูกสะกดคำ

๔. ทำงานเป็นกลุ่มได้

**๒) กิจกรรมการเรียนรู้**

๑.Brain Gym แสดงท่าทางประกอบบทร้องเล่น “ไก่เอ๋ยไก่”

2. ทบทวนบทเรียนชั่วโมงที่ผ่านมา

๓. ครูให้นักเรียนเล่นเกมปริศนาคำทาย

- อะไรเอ่ย สี่ตีนเดินมา หลังคามุงกระเบื้อง (เต่า)

- อะไรเอ่ย มีฟันมากมาย แต่กินไม่ได้ มีไว้ใช้กับผม (หวี)

- ครูสนทนาเกี่ยวกับปริศนาคำทาย มีคำตอบเกี่ยวกับอะไร

๔. ครู ติดบัตรคำบนกระดาน นักเรียนอ่านคำพร้อมกัน

อาชีพ สัตว์ สิ่งของ อาหาร ผัก ผลไม้

๕. นักเรียนเข้ากลุ่ม เป็น ๖ กลุ่ม ส่งตัวแทนรับอุปกรณ์ ได้แก่ บัตรว่าง ๑ ชุด กระดาษปรู๊ฟ ปากกาเมจิก จับสลากคำหลัก (อาชีพ สัตว์ สิ่งของ อาหาร ผัก ผลไม้)

๖. ครูติดคำชี้แจง บนกระดาน นักเรียนช่วยกันอ่านคำชี้แจงพร้อมกัน

**คำชี้แจง** ๑. นักเรียนแต่ละกลุ่มช่วยกันเขียนคำที่สัมพันธ์กับคำหลักที่ได้รับลงในบัตรว่างให้ได้จำนวนมากที่สุด

๒. นักเรียนช่วยกันนำบัตรคำมาหาวิธีจัดหมวดหมู่คำและช่วยกันออกแบบให้เป็นระบบ ดูง่าย จัดลงในกระดาษปรู๊ฟ เช่น การนำเสนอในรูปตาราง แผนที่ความคิด ฯลฯ

๗. นักเรียนลงมือปฏิบัติงาน ครูสังเกตการทำงานของนักเรียนแต่ละกลุ่มโดยไม่แทรกแซง

แนวคิด แต่ใช้คำถามกระตุ้น

- เป็นคำที่สัมพันธ์กับคำหลักไหม

- เป็นคำชนิดใด

- มีคำอื่นอีกไหม

- ออกแบบย่างไร ผลงานเป็นระบบดูง่าย และสวยงาม

๘. นักเรียนแต่ละกลุ่มนำเสนอผลงาน บอกเหตุผลในการเลือกคำ ครูและเพื่อนรับฟังการนำเสนอแต่ละกลุ่ม โดยครูไม่แทรกแซงจนจบการนำเสนอ แล้วจึงซักถาม อภิปรายแลกเปลี่ยนแนวคิด

๙. นักเรียนและครูช่วยกันอภิปรายในประเด็น

- เป็นคำหรือไม่ มั่นใจได้อย่างไร มีวิธีตรวจสอบสอบอย่างไร

- เป็นคำชนิดใด รู้ได้อย่างไร จะตรวจสอบอย่างไร

๑๐. นักเรียนจับคู่ เลือกคำจากผลงานนักเรียนที่จัดแสดงไว้ คู่ละ ๕-๑๐ คำ แล้วฝึกแจกลูกสะกดคำด้วยปากเปล่าพร้อมกัน ฝึกเป็นคู่

๑๑. ทำแบบฝึกเสริมทักษะ นักเรียนเลือกคำที่ชอบ ๕ คำ มาแต่งประโยค ให้ได้จำนวนมากที่สุด

**๓) สื่อและแหล่งเรียนรู้**

๑. บทร้องเล่น “ไก่เอ๋ยไก่”

๒. บัตรคำ

๓. กระดาษปรู๊ฟ

๔. อุปกรณ์การทำงาน

๕. ป้ายคำชี้แจง

**๔) การวัดและเมินผล**


|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การพูดนำเสนอผลงาน  - การอ่านแจกลูกสะกดคำ  - การจัดหมวดหมู่คำ  - การทำแบบฝึกเสริมทักษะ | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - อ่านแจกลูกสะกดคำได้  - จัดหมวดหมู่ของคำได้  - ผ่านเกณฑ์การประเมินร้อยละ ๗๐ ขึ้นไป |

**ภาคผนวก**


**หน่วยการเรียนรู้ที่ ๑ ชั่วโมงที่ ๑**





จากหนังสือสำเนียงเสียงสัตว์






ไก่ เอ๋ย ไก่



ชู คอ ขัน ไป



ภาพจากหนังสือ Best Practices แผนการสอนภาษาไทย ประถมศึกษาตอนต้น

**หน่วยการเรียนรู้ที่ ๑ ชั่วโมงที่ ๑**

****

**เพลงเจอกัน**


ฉันและเธอเจอกัน แทบทุกวันเลยเชียว


เมื่อเจอกัน เรารักกัน ต่างสมานไมตรี

ยิ้มให้กันทีไร สุขฤทัย เปรมปรีดิ์


ต่างพูดจาพาที สวัสดีเพื่อนเอย

**หน่วยการเรียนรู้ที่ ๑ ชั่วโมงที่ ๒**

****

****

**หน่วยการเรียนรู้ที่ ๑ ชั่วโมงที่ ๓**

****

**ใบกิจกรรม เรื่อง การแยกส่วนประกอบของคำ  
หน่วยการเรียนรู้ที่ ๑ ชั่วโมงที่ ๓**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ชื่อ................................................................................. ชั้น.................................เลขที่..................

**คำชี้แจง** ให้นักเรียนเลือกคำที่ชอบ 10 คำ แล้วแยกส่วนประกอบของคำดังตัวอย่าง

|  |  |  |  |  |
| --- | --- | --- | --- | --- |
| **คำ** | **พยัญชนะต้น** | **สระ** | **ตัวสะกด** | **วรรณยุกต์** |
| แป้ง | ป | แ | ง | โท |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**หน่วยการเรียนรู้ที่ ๑ ชั่วโมงที่ ๔**

**เพลงอิ่มอุ่น**

*ผู้แต่ง :ศุ บุญเลี้ยง*

**อุ่นใดใดโลกนี้ไม่มีเทียบเทียม อุ่นอกอ้อมแขน อ้อมกอดแม่ตระกอง  
รักเจ้าจึงปลูก รักลูกแม่ย่อมห่วงใย ไม่อยากจากไปไกล แม้เพียงครึ่งวัน  
ให้กายเราใกล้กัน ให้ดวงตาใกล้ตา  
ให้ดวงใจเราสองเชื่อมโยงผูกพัน**

**อิ่มใดใด โลกนี้ไม่มีเทียบเทียม อิ่มอกอิ่มใจ อิ่มรักลูกหลับนอน**

**น้ำนมจากอก อาหารของความอาทร แม่พร่ำเตือน พร่ำสอน สอนสั่ง**

**ให้เจ้าเป็นเด็กดี ให้เจ้ามีพลัง ให้เจ้าเป็น ความหวังของแม่ต่อไป**

**ใช่เพียงอิ่มท้อง ที่ลูกร่ำร้อง เพราะต้องการไออุ่น**

**อุ่นไอรัก อุ่นละมุน ขอน้ำนมอุ่นจากอกให้ลูกดื่มกิน**

**ให้กายเราใกล้กัน ให้ดวงตาใกล้ตา  
ให้ดวงใจเราสองเชื่อมโยงผูกพัน  
ให้เจ้าเป็นเด็กดี ให้เจ้ามีพลัง ให้เจ้าเป็น ความหวังของแม่ต่อไป  
ใช่เพียงอิ่มท้อง ที่ลูกร่ำร้อง เพราะต้องการไออุ่น  
อุ่นไอรัก อุ่นละมุน ขอน้ำนมอุ่น จากอกให้ลูกดื่มกิน**

**หน่วยการเรียนรู้ที่ ๑ ชั่วโมงที่ ๕**

**บัตรคำ**

**อาชีพ**

**สัตว์**

**สิ่งของ**

**อาหาร**

**ผัก**

**ผลไม้**

**เกณฑ์การประเมิน**

**การร่วมกิจกรรม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ความตั้งใจ | มีความกระตือรือร้น  ในการเรียนไม่รีรอ  ตั้งใจเรียน ตั้งใจฝึก  รีบตอบคำถาม ซักถาม  เมื่อสงสัย | มีความกระตือรือร้น  ในการเรียนตั้งใจเรียน ตั้งใจฝึกไม่กล้าซักถาม รีรอในการตอบคำถาม | ขาดความกระตือรือร้น  ในการเรียนไม่ตั้งใจฝึก  ไม่กล้าซักถาม ไม่ตอบคำถาม |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่อง ต้องคอยตักเตือนบ้าง | ให้ความร่วมมือ  ในการเรียนเมื่อถูกตักเตือน |
| ๔. การให้ความช่วยเหลือเพื่อน | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |

**การอ่าน**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. อักขระถูกต้อง | อ่านออกเสียงถูกต้อง ชัดเจนร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนมากว่าร้อยละ 60 น้อยกว่าร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนน้อยว่าร้อยละ 60 ของคำทั้งหมด |
| ๒. เว้นวรรคตอนถูกต้อง | อ่านเว้นวรรคตอนถูกต้อง ร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง มากว่าร้อยละ 60 น้อยกว่าร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง น้อยว่าร้อยละ 60 ของคำทั้งหมด |
| ๓. ความคล่องแคล่ว | อ่านได้คล่องแคล่วหากอ่านพลาดสามารถแก้ไขการอ่านให้ถูกต้องได้รวดเร็ว | อ่านติดบางคำ แต่สามารถแก้ไขให้ถูกต้องได้เร็ว | อ่านติดบ่อยๆ แก้ไขให้ถูกต้องได้ช้า ต้องให้ผู้อื่นบอก |

**การพูด**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. พูดตรงประเด็น | พูดตรงประเด็น เรียงลำดับเรื่องราวได้เป็นลำดับ ไม่วกวน | พูดตรงประเด็น เรียงลำดับเรื่องราวไม่เรียงลำดับเหตุการณ์บ้างแต่ทำให้เข้าใจเรื่องราวได้ | พูดออกนอกประเด็น เรียงลำดับเรื่องราววกวน  เข้าใจยาก |
| ๒. พูดมีเหตุผล | ให้เหตุผลในการพูดได้เหมาะสม หรือยกตัวอย่างได้น่าเชื่อถือ | ให้เหตุผลในการพูดได้บ้าง หรือยกตัวอย่างได้แต่ยังไม่เพียงพอในการให้เหตุผลนั้น | ให้เหตุผลในการพูดได้น้อยหรือยกตัวอย่างได้ไม่น่าเชื่อถือ |
| ๓. ความคล่องแคล่ว | พูดได้คล่องแคล่วหากพูดพลาดสามารถแก้ไขการพูดให้ถูกต้องได้รวดเร็ว | พูดติดขัดบ้าง แต่สามารถแก้ไขการพูดให้ถูกต้องได้เร็ว | พูดผิดบ่อยๆ แก้ไขให้ถูกต้องได้ช้า ต้องให้ผู้อื่นบอก |
| ๔. บุคลิกท่าทาง | ท่าทางในการพูดมีความมั่นใจ แสดงท่าทางประกอบการพูดได้ดี สื่อความได้ | ท่าทางในการพูดแสดงความไม่มั่นใจอยู่บ้าง แสดงท่าทางประกอบการพูดน้อย | ท่าทางในการพูดขาดความมั่นใจ ต้องคอยหาคนช่วยอยู่เสมอ ไม่แสดงท่าทางประกอบการพูด |

**การคัดลายมือ**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ตัวอักษรและระยะห่างของตัวอักษร | รูปแบบและขนาดตัวอักษรสม่ำเสมอ ระยะห่างของตัวอักษรเท่ากัน | รูปแบบและขนาดตัวอักษรไม่สม่ำเสมอบางส่วน ระยะห่างของตัวอักษรไม่เท่ากันบ้าง | ส่วนใหญ่รูปแบบและขนาดตัวอักษรไม่สม่ำเสมอ ระยะห่างของตัวอักษรไม่เท่ากัน |
| ๒. สะกดคำถูกต้อง | เขียนสะกดคำได้ถูกต้องทุกคำ | เขียนสะกดคำได้ถูกต้อง มากว่าร้อยละ ๘0 ของคำทั้งหมดขึ้นไป | เขียนสะกดคำได้ถูกต้อง น้อยว่าร้อยละ ๘0 ของคำทั้งหมด |
| ๓. ความสะอาดเป็นระเบียบ | เขียนสม่ำเสมอ เป็นระเบียบสะอาด มีการแก้ไขคำผิดทำได้สะอาด | เขียนไม่สม่ำเสมอ แต่เป็นระเบียบสะอาด มีการแก้ไขคำผิดไม่สะอาดบ้าง | เขียนไม่สม่ำเสมอ มีรอยแก้ไขคำผิดไม่สะอาด |

**การทำงานกลุ่ม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่องตลอดเวลา | ไม่ให้ความร่วมมือ  ในการเรียน |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การช่วยเหลือเพื่อนในกลุ่ม | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |
| ๔. การแสดงความคิดเห็น | กล้าแสดงความคิดเห็น  มีเหตุผลและมีมารยาท  ในการนำเสนอ  ความคิดเห็น | กล้าแสดงความคิดเห็น แต่บางครั้งขาดเหตุผล | ไม่เสนอความคิดเห็น  ของตนเอง |
| ๕. การรับฟังความคิดเห็น | รับฟังและยอมรับ  ความคิดเห็นของคน  ส่วนใหญ่ให้ความร่วมมือและปฏิบัติตามเสียง  ส่วนใหญ่ | รับฟังและยอมรับ  ความคิดเห็นของคน  ส่วนใหญ่แต่บางครั้งที่  ไม่พอใจก็แสดงออก  โดยการไม่ปฏิบัติตาม | ไม่ยอมรับความคิดเห็นของเพื่อน ไม่พอใจเมื่อความคิดเห็นของตนไม่เป็นที่ยอมรับ |